title: Директива 2008/39/ЕО на Комисията от 6 март 2008 година за изменение на Директива 2002/72/ЕО относно материали и предмети от пластмаси, предназначени за контакт с храни (Текст от значение за ЕИП)

text:
               7.3.2008

               BG

               Официален вестник на Европейския съюз

               L 63/6

      ДИРЕКТИВА 2008/39/ЕО НА КОМИСИЯТА

   от 6 март 2008 година
   за изменение на Директива 2002/72/ЕО относно материали и предмети от пластмаси, предназначени за контакт с храни
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1935/2004 на Европейския парламент и на Съвета от 27 октомври 2004 г. относно материалите и предметите, предназначени за контакт с храни, и за отмяна на директиви 80/590/ЕИО и 89/109/ЕИО (1), и по-специално член 5, параграф 2 от него,
   като има предвид, че:

               (1)

               Директива 2002/72/ЕО на Комисията (2) е специална директива по смисъла на Регламент (ЕО) № 1935/2004, която хармонизира правилата, касаещи разрешаването на материали и предмети от пластмаси, предназначени за контакт с храни.

               (2)

               Директива 2002/72/ЕО установява списъци от разрешени вещества за производството на тези материали и предмети, и по-специално добавки и мономери, ограниченията при употребата им, както и правилата за етикетирането и за информацията, която следва да бъде предоставена на потребителите или на ръководителите на хранителни предприятия относно правилната употреба на посочените материали и предмети.

               (3)

               Досегашният списък на добавките в Директива 2002/72/ЕО не е изчерпателен дотолкова, доколкото не съдържа всички одобрени понастоящем вещества в една или повече държави-членки.

               (4)

               В съответствие с член 4, параграф 1 от Директива 2002/72/ЕО в настоящия му вариант, списъкът на добавките се смята за неизчерпателен списък, докато Комисията не вземе решение в съответствие с член 4, буква а) същият да стане позитивен списък на Общността на разрешени добавки.

               (5)

               За добавките, които са разрешени понастоящем в държавите-членки, срокът за предоставяне на данни за оценка на тяхната безопасност, извършвана от Европейския орган за безопасност на храните (наричан по-нататък за краткост „Органа“) с оглед включването им в списъка на Общността, изтече на 31 декември 2006 г. Ето защо сега може да се определи датата, на която списъкът на Общността на добавките става позитивен списък. Като се има предвид времето, необходимо на Органа да направи оценка на всички валидни заявления, подадени навреме, тази дата следва да бъде януари 2010 г.

               (6)

               Също така е целесъобразно да се изясни ролята на временния списък, посочен в член 4а, параграфи 4 и 5 от Директива 2002/72/ЕО в настоящия му вариант, и как той да бъде актуализиран. Временният списък включва такива добавки, за които необходимите данни са били предоставени навреме и в съответствие с изискванията на Органа, но за тях все още не е взето решение за вписването им в позитивния списък.

               (7)

               Временният списък информира широката публика за добавките, които са в процес на оценяване с оглед на възможното им включване в списъка на Общността на добавките. Тъй като не е възможно да се знае дали оценките на всички добавки, включени във временния списък, ще приключат към датата, когато списъкът на добавките става позитивен списък, следва да бъде възможно да се продължи употребата на тези добавки, в съответствие с националното законодателство, докато техните оценки приключат и бъде взето решение за вписването им в позитивния списък на добавките.

               (8)

               Когато добавка, включена във временния списък, се включи в списъка на Общността на добавките или когато се вземе решение тя да не бъде включена в списъка на Общността, то тази добавка се заличава от временния списък на добавките.

               (9)

               Ако в процеса на проучване на данните относно добавка, включена във временния списък, Органът изиска допълнителна информация, тази добавка трябва да остане във временния списък, докато бъде взето решение относно същата при условие, че информацията бъде предоставена в рамките на крайния срок, посочен от Органа.

               (10)

               Въз основа на нова информация, свързана с оценката на риска на мономери и добавки, оценявани от Органа (3), определени добавки, одобрени на национално равнище, както и нови мономери и добавки, трябва да бъдат включени в съответните списъци на Общността на разрешени вещества. По отношение на другите вещества ограниченията и/или спецификациите, вече установени на общностно равнище, следва да се изменят въз основа на тази нова информация. Следователно приложения II, III, IVa, V и VI към Директива 2002/72/ЕО трябва да бъдат съответно изменени.

               (11)

               Директива 2005/79/ЕО на Комисията (4) включи в списъка на добавките добавката с реф. № 30340 под наименованието 12-(Ацетокси)стеаринова киселина, 2,3-бис(ацет-окси)пропилов естер и CAS № 330198-91-9. Наименованието и CAS номерът, въведени в тази директива, отразяват само основния компонент от заявлението. Въпреки това представеното становище на Органа обхваща комбинацията от веществата, посочени в заявлението, а не само неговия основен компонент. Сместа от веществата понастоящем е регистрирана в регистъра CAS под CAS № 736150-63-3 под наименованието Ацетилирани моноглицериди на напълно хидрогенирано рициново масло. Следователно на този етап е целесъобразно да се сменят наименованието и CAS номерът, за да се актуализира разрешението за всички вещества в сместа. Вземайки предвид смяната на наименованието се въвежда нов реф. № 55910. Поради факта, че сега веществото е обхванато от реф. № 55910, реф. № 30340 трябва да бъде заличен.

               (12)

               Като следствие от това Директива 2002/72/ЕО трябва да бъде актуализирана, за да се взема предвид новата информация, свързана с оценката на риска на веществата, оценени от Органа, да определи датата, на която списъкът на добавките става позитивен списък и да уточни ролята на временния списък на добавките.

               (13)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Директива 2002/72/ЕО се изменя, както следва:

               1.

               В член 4 параграф 1 се заменя със следното:
               „1.   Списък на Общността на добавки, които могат да бъдат използвани при производството на материали и предмети от пластмаси, заедно с ограниченията и/или спецификациите за тяхната употреба, се установява в приложение III.
               До 31 декември 2009 г. добавките, които не са включени в списъка на Общността на добавките, могат да продължат да се използват при спазване на националното законодателство.
               Считано от 1 януари 2010 г. само добавки, включени в списъка на Общността на добавките, могат да се използват при производството на материали и предмети от пластмаси (позитивен списък).“

               2.

               Член 4а се изменя, както следва:

                           а)

                           параграфи 3 и 4 се заменят със следното:
                           „3.   Най-късно до 11 април 2008 г. Комисията публикува временен списък на добавки, които са в процес на оценяване от Органа. Списъкът се поддържа актуален.
                           4.   Чрез дерогация от член 4, параграф 1, трета алинея добавките, които не са включени в списъка на Общността, посочен по този член, могат да продължат да се използват при спазване на националното законодателство след 1 януари 2010, докато са включени във временния списък.“;

                           б)

                           добавя се параграф 6:
                           „6.   Дадена добавка се заличава от временния списък:

                                       а)

                                       когато добавката бъде включена в списъка на Общността на добавките; или

                                       б)

                                       когато Комисията вземе решение да не включва добавката в списъка на Общността на добавките; или

                                       в)

                                       ако в процеса на проучването на данните Органът изиска допълнителна информация и тази информация не бъде предоставена в рамките на срока, определен от Органа.“

               3.

               Приложения II, III, IVa, V и VI се изменят в съответствие с приложения I, II, III, IV и V към настоящата директива.

         Член 2
   1.   Държавите-членки приемат и публикуват най-късно до 7 март 2009 г. законовите, подзаконовите и административни разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и представят таблица на съответствието между посочените разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Те прилагат тези разпоредби така, че:

               а)

               да се разреши търговията и употребата на материали и предмети от пластмаси, предназначени да влязат в контакт с храни, в съответствие с изискванията на Директива 2002/72/ЕО, изменена с настоящата директива, считано от 7 март 2009 г.;

               б)

               да се забранят производството и вносът в Общността на материали и предмети от пластмаси, предназначени да влизат в контакт с храни, които не отговарят на изискванията на Директива 2002/72/ЕО, както се заменя от настоящата директива, считано от 7 март 2010 г.

         2.   Държавите-членки съобщават на Комисията текста на основните разпоредби от националното си законодателство в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 6 март 2008 година.

            За Комисията

         Androulla VASSILIOU

            Член на Комисията

      (1)  ОВ L 338, 13.11.2004 г., стр. 4.

      (2)  ОВ L 220, 15.8.2002 г., стр. 18. Директива, последно изменена с Директива 2007/19/ЕО (ОВ L 97, 12.4.2007 г., стр. 50).

      (3)  Списание EFSA (2007) 555 до 563, стр. 1-32.
   Списание EFSA (2007) 516 до 518, стр. 1-12.
   Списание EFSA (2007) 452 до 454, стр. 1-10.
   Списание EFSA (2006) 418 до 427, стр. 1-25.

      (4)  ОВ L 302, 19.11.2005 г., стр. 35.

      ПРИЛОЖЕНИЕ I
      Раздел А от приложение II към Директива 2002/72/ЕО се изменя, както следва:

                  а)

                  добавят се следните мономери на колони и други изходни вещества в подходящия цифров ред:

                              Реф. №

                              CAS №

                              Наименование

                              Ограничения и/или спецификации

                              (1)

                              (2)

                              (3)

                              (4)

                              „15404

                              000652-67-5

                              1,4:3,6-дианхидросорбитол

                              ГСМ = 5 mg/kg. Да се използва само като съполимер в поли(етилен-ко-изосорбиден терефталат)

                              19180

                              000099-63-8

                              Дихлорид на изофталова киселина

                              ОГСМ = 5 mg/kg (43) (изразено като изофталова киселина)

                              26305

                              000078-08-0

                              Винилтриетоксисилан

                              ГСМ = 0,05 mg/kg. Да се използва само като агент за повърхностна обработка“

                  б)

                  за следните мономери и други изходни вещества съдържанието на колона „Ограничения и/или спецификации“ се замества със следното:

                              Реф. №

                              CAS №

                              Наименование

                              Ограничения и/или спецификации

                              (1)

                              (2)

                              (3)

                              (4)

                              „19150

                              000121-91-5

                              Изофталова киселина

                              ОГСМ = 5 mg/kg (43)“

      ПРИЛОЖЕНИЕ II
      Приложение III към Директива 2002/72/ЕО се изменя, както следва:

                  1.

                  Раздел А се изменя, както следва:

                              а)

                              добавят се следните добавки в подходящия цифров ред:

                                          Реф. №

                                          CAS №

                                          Наименование

                                          Ограничения и/или спецификации

                                          (1)

                                          (2)

                                          (3)

                                          (4)

                                          „38875

                                          002162-74-5

                                          Бис(2,6-диизопропилфенил) карбодиимид

                                          ГМС = 0,05 mg/kg. За употреба зад РЕТ слой

                                          45703

                                          491589-22-1

                                          Цис-1,2-циклохександикарбоксилова киселина, калциева сол

                                          ГСМ = 5 mg/kg

                                          48960

                                          —

                                          9,10-дихидрокси стеаринова киселина и нейните олигомери

                                          ГСМ = 5 mg/kg

                                          55910

                                          736150-63-3

                                          Ацетилирани моноглицериди на напълно хидрогенирано рициново масло

                                          60025

                                          —

                                          Хидрогенирани хомополимери и/или съполимери, съставени от 1-децен и/или 1-додецен и/или 1-октен

                                          В съответствие със спецификациите по приложение V. Да не се употребява за предмети, влизащи в контакт с храни, богати на мазнини.

                                          62280

                                          009044-17-1

                                          Изобутилен-бутен съполимер

                                          70480

                                          000111-06-8

                                          Палмитинова киселина, бутилов естер

                                          76463

                                          —

                                          Полиакрилна киселина, соли

                                          ОГСМ = 6 mg/kg (36) (за акрилова киселина)

                                          76723

                                          167883-16-1

                                          Полидиметилсилоксан, завършващ с 3-аминопропил, полимер с дициклохексилметан-4,4′-диизоцианат

                                          В съответствие със спецификациите по приложение V

                                          76725

                                          661476-41-1

                                          Полидициклохексилметан, завършващ с 3-аминопропил, полимер с 1-изоцианато-3-изоцианатометил-3, 5,5-триметилциклохексан

                                          В съответствие със спецификациите по приложение V

                                          77732

                                          —

                                          Полиетилен гликол (ЕО = 1—30, обикновено 5) етер от бутил 2-циано 3-(4-хидрокси-3-метоксифенил) акрилат

                                          ГМС = 0,05 mg/kg. Само за употреба в РЕТ

                                          77733

                                          —

                                          Полиетиленгликол (ЕО = 1—30, обикновено 5) етер на бутил -2-циано 3-(4-хидроксифенил) акрилат

                                          ГМС = 0,05 mg/kg. Само за употреба в РЕТ

                                          77897

                                          —

                                          Полиетиленгликол (ЕО = 1—50) моноалкилетер (с права верига и разклонен, C8—C20) сулфат, соли

                                          ГСМ = 5 mg/kg

                                          89120

                                          000123-95-5

                                          Стеаринова киселина, бутилов естер

                                          95858

                                          —

                                          Восъци, парафинови, рафинирани, производни на въглеродна смес на нефтена или синтетична основа

                                          ГСМ = 0,05 mg/kg и в съответствие със спецификациите по приложение V. Да не се употребява за предмети, влизащи в контакт с храни, богати на мазнини.“

                              б)

                              за следните добавки съдържанието на колоната от таблицата „Ограничения и/или спецификации“ се заменя със следното:

                                          Реф. №

                                          CAS №

                                          Наименование

                                          Ограничения и/или спецификации

                                          (1)

                                          (2)

                                          (3)

                                          (4)

                                          „39815

                                          182121-12-6

                                          9,9-Бис(метоксиметил)флуорен

                                          ГСМ = 0,05 mg/kg

                                          66755

                                          002682-20-4

                                          2-метил-4-изотиазолин-3-он

                                          ГСМ = 0,5 mg/kg. Да се използва само за водни полимерни дисперсии и емулсии и при концентрации, които не проличават при антимикробно действие на повърхността на полимера или на самата храна.“

                              в)

                              следните добавки се заличават:

                                          Реф. №

                                          CAS №

                                          Наименование

                                          Ограничения и/или спецификации

                                          (1)

                                          (2)

                                          (3)

                                          (4)

                                          „30340

                                          330198-91-9

                                          12-(Ацетокси)стеаринова киселина, 2,3-бис(ацет-окси)пропилов естер“

                  2.

                  Раздел Б се изменя, както следва:

                              а)

                              добавят се следните добавки в подходящия цифров ред:

                                          Реф. №

                                          CAS №

                                          Наименование

                                          Ограничения и/или спецификации

                                          (1)

                                          (2)

                                          (3)

                                          (4)

                                          „34130

                                          —

                                          Алкил, с права верига с четни номера на въглеродни атоми (C12—C20) диметиламини

                                          ГСМ = 30 mg/kg

                                          53670

                                          032509-66-3

                                          Етилен гликол бис[3,3-бис(3-терт-бутил-4-хидроксифенил)бутарат

                                          ГСМ = 6 mg/kg“

                              б)

                              за следните добавки съдържанието на колоната от таблицата „Ограничения и/или спецификации“ се заменя със следното:

                                          Реф. №

                                          CAS №

                                          Наименование

                                          Ограничения и/или спецификации

                                          (1)

                                          (2)

                                          (3)

                                          (4)

                                          „72081/10

                                          —

                                          Петролни въглеводородни смоли (хидрогенирани)

                                          В съответствие със спецификациите, определени в приложение V“

      ПРИЛОЖЕНИЕ III
      Добавят се следните вещества в приложение IVa към Директива 2002/72/ЕО в подходящия цифров ред.

                     Реф. №

                     CAS №

                     Наименование

                     „34130

                     —

                     Алкил, с права верига с четен брой въглеродни атоми (C12-C20) диметиламини

                     39815

                     182121-12-6

                     9,9-Бис(метоксиметил)флуорен

                     53670

                     032509-66-3

                     Етилен гликол бис[3,3-бис(3-терт-бутил-4-хидроксифенил)бутарат]“

      ПРИЛОЖЕНИЕ IV
      Добавят се следните нови спецификации в част Б на приложение V към Директива 2002/72/ЕО в подходящия цифров ред:

                     Реф. №

                     Други спецификации

                     „60025

                     Спецификации:

                                 —

                                 Минимален вискозитет (при 100 °C) = 3,8 cSt

                                 —

                                 Средно мол. т. > 450

                     76723

                     Спецификации:
                     Фракцията с молекулно тегло под 1 000 не трябва да превишава 1,5 %-но съотношение вещество/смес

                     76725

                     Спецификации:
                     Фракцията с молекулно тегло под 1 000 не трябва да превишава 1 %-но съотношение вещество/смес

                     95858

                     Спецификации:

                                 —

                                 Средно молекулно тегло не по-ниско от 350

                                 —

                                 Вискозитет при 100 °C минимум 2,5 cSt

                                 —

                                 Съдържание на въглехидрати с карбоново число по-ниско от 25, не повече от 40 %-но съотношение вещество/смес“

      ПРИЛОЖЕНИЕ V
      Приложение VI към Директива 2002/72/ЕО се изменя, както следва:

                  1.

                  Бележка 36 се заменя със следното:

                              „(36)

                              ОГСМ в настоящия случай означава, че ограничението не трябва да надхвърля сумата от миграционните граници на следните вещества, упоменати като реф. № 10690, 10750, 10780, 10810, 10840, 11470, 11590, 11680, 11710, 11830, 11890, 11980, 31500 и 76463.“

                  2.

                  Добавя се бележка 43:

                              „(43)

                              ОГСМ в настоящия случай означава, че ограничението не трябва да надхвърля сумата от миграционните граници на следните вещества, упоменати под реф. № 19150 и 19180.“


title: Директива на Комисията от 3 декември 1991 година относно адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконови и административни разпоредби на държавите-членки относно ограниченията за пускането на пазара и употребата на някои опасни вещества и препарати (азбест)

text:
               13/ 10

               BG

               Официален вестник на Европейския съюз

               241

         31991L0659

               L 363/36

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА КОМИСИЯТА

   от 3 декември 1991 година
   относно адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконови и административни разпоредби на държавите-членки относно ограниченията за пускането на пазара и употребата на някои опасни вещества и препарати (азбест)
   (91/659/ЕИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 79/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (1), последно изменена с Директива 91/339/ЕИО (2), и по-специално член 2а, въведен с Директива 89/678/ЕИО (3);
   като има предвид, че употребата на азбест и дори съдържащи азбест продукти, чрез отделянето на азбестови влакна във въздуха, може да причини азбестоза, мезотелиома и рак на белия дроб; като има предвид, че пускането на пазара и употребата на тези продукти следва да бъде подложена на възможно най-строги ограничения,
   като има предвид, че Директива 83/478/ЕИО на Съвета (4) относно пето изменение на Директива 76/769/ЕИО предвижда, с около три изключения, забраната за пускането на пазара и употребата на азбестови влакна от вида на крокодолита и съдържащите ги продукти; като има предвид, че същата тази директива установява задължителни разпоредби за етикетиране на съдържащите азбест продукти;
   като има предвид, че Директива 85/610/ЕИО на Съвета (5) относно седмо изменение на Директива 76/769/ЕИО предвижда забраната за пускането на пазара и употребата на азбестови влакна в детски играчки, материали и препарати, предназначени да се прилагат чрез пулверизация, готови продукти в търговската мрежа на дребно под формата на прах, аксесоари за пушене, каталитични нагреватели, бои и лакове;
   като има предвид, че трябва да се засили контрола върху предлагането на пазара и употребата на опасни вещества с цел опазване здравето на човека, още повече, че за някои употреби, съществуват заместители на въпросните продукти, които въз основа на анализа на риска се считат за по-малко опасни;
   като има предвид, че един от ефективните начини за защита здравето на човека и околната среда е да се забрани употребата на определени влакна като амфибол азбест, които съгласно някои научни източници са изключително опасни; като има предвид, че от практически съображения подобна забрана засега не може да се приложи и за съществуващите в природата материали като рудите и пясъка, които съдържат азбестови влакна като естествени примеси;
   като има предвид, че изследването за устойчивост на влакната, което позволява оценка на опасността от определени продукти на азбестова основа, все още не е широко разпространено; като има предвид, че независимо от гореспоменатия факт, на пазара следва да се насърчават продукти, които намаляват общия риск за човека и за околната среда;
   като има предвид, че Директива 91/382/ЕИО на Съвета (6) изменя Директива 83/477/ЕИО относно защитата на работниците от рискове, свързани с експозиция на азбест по време на работа (втора специална директива по смисъла на член 8 от Директива 80/1107/ЕИО);
   като има предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите за премахване на техническите пречки пред търговията с опасни вещества и препарати,
   ПРИЕ НАСТОЯЩАТА ДИРЕКТИВА:
   Член 1
   Настоящата директива привежда в съответствие с техническия прогрес приложение I към Директива 76/769/ЕИО, както е посочено в приложението по-долу.
   Член 2
   1.   Държавите- членки приемат и публикуват преди 1 януари 1993 г. разпоредбите, необходими, за да се съобразят с настоящата директива и незабавно информират Комисията за това. Те прилагат тези разпоредби, считано от 1 юли 1993 година.
   Когато държавите-членки приемат тези разпоредби, последните съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива, най-късно осемнадесет месеца след датата на нейното приемане.
   Член 3
   Адресати на настоящата директива са държавите-членки.

      Съставено в Брюксел на 3 декември 1991 година.

            За Комисията

         Martin BANGEMANN

            Заместник-председател

      (1)  ОВ L 262, 27.9.1976 г., стр. 201.

      (2)  ОВ L 186, 12.7.1991 г., стр. 64.

      (3)  ОВ L 398, 30.12.1989 г., стр. 24.

      (4)  ОВ L 263, 24.9.1983 г., стр. 33.

      (5)  ОВ L 375, 31.12.1985 г., стр. 1

      (6)  ОВ L 206, 29.7.1991 г., стр. 16.
   ПРИЛОЖЕНИЕ
   Точка 6 от приложение I към Директива 76/769/ЕИО се заменя със следния текст:

                  6.1.   Крокидолит, CAS № 12001-28-4;
                  Амозит, CAS № 12172-73-5;
                  Антофилит азбест, CAS № 77536-67-5;
                  Актинолит азбест, CAS № 77536-66-4;
                  Тремолит азбест, CAS № 77536-68-6.

                  6.1.   Забранява се пускането на пазара и употребата на тези влакна и съдържащите ги продукти, когато те са били целенасочено добавени.

                  6.2.   Хризотил, CAS № 12001-29-5.

                  6.2.   Забранява се пускането на пазара и употребата на съдържащи тези влакна продукти за:

                              a)

                              играчки;

                              б)

                              материали или препарати, предназначени за употреба чрез пръскане;

                              в)

                              готови продукти в търговската мрежа на дребно под формата на прах;

                              г)

                              приспособления за пушене като лули, цигари и цигарета;

                              д)

                              каталитични филтри и изолационни устройства, предназначени за вграждане в каталитични нагреватели, използващи втечнен газ;

                              е)

                              бои и лакове;

                              ж)

                              филтри за течности.
                              Като изключение, тази забрана не се прилага за филтрите за медицинска употреба за периода, считан след 31 декември 1994 година.

                              з)

                              материали за подравняване на пътища, в които съдържанието на влакната е по-голямо от 2 %;

                              и)

                              хоросани, защитни покрития, пълнители, изолатори, съединяващи съставки, циментови спойки, лепила, декоративни прахове, довършителни материали;

                              й)

                              изолиращи и звукоизолиращи материали с ниска плътност, по-малка от 1 g/cm3;

                              к)

                              въздушни филтри и филтри, използвани в мрежата за пренос, разпределение и крайно потребление на природен газ и газ за битови нужди;

                              л)

                              подложки за пластмасови подови и стенни покрития;

                              м)

                              тъкани, предназначени за крайния потребител, освен ако не са третирани с цел предотвратяване отделянето на тези влакна;
                              Като изключение, тази забрана не се отнася за диафрагмите за съществуващите електролизни инсталации и процеси за периода след 31 декември 1998 г.

                              н)

                              филц за покривно покритие.

                        Без да се засяга прилагането на останалите разпоредби на Общността относно класификацията, опаковането и етикетирането на опасните вещества и препарати, пускането на пазара и употребата на съдържащите тези влакна продукти се разрешава единствено, ако те са етикетирани в съответствие с разпоредбите на приложение II към Директива 76/769/ЕИО.“


title: Директива на Съвета от 16 декември 1991 година относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища

text:
Важна правна забележка

|

31991L0672

Официален вестник n° L 373 , 31/12/1991 стр. 0029 - 0032 специално финландско издание: глава 7 том 4 стр. 0060  специално шведско издание: глава 7 том 4 стр. 0060  специално чешко издание глава 06 том 01 стр. 275  - 278 специално испанско издание глава 06 том 01 стр. 275  - 278 специално унгарско издание глава 06 том 01 стр. 275  - 278 специално литвийско издание глава 06 том 01 стр. 275  - 278 LV.ES глава 06 том 01 стр. 275  - 278 MT.ES глава 06 том 01 стр. 275  - 278 PL.ES глава 06 том 01 стр. 275  - 278 SK.ES глава 06 том 01 стр. 275  - 278 специално словенско издание глава 06 том 01 стр. 275  - 278

		19911216Директива на Съветаот 16 декември 1991 годинаотносно взаимното признаване на национални свидетелства за капитани на речни кораби за превоз на стоки и пътници по вътрешни водни пътища(91/672/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност и по-специално член 75 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че е целесъобразно да се работи за създаването на общи разпоредби относно плаването на речни кораби по вътрешни водни пътища в Общността;като има предвид, че е целесъобразно, като първа стъпка с оглед на стимулирането на свободно корарабоплаване по вътрешни водни пътища на Общността да се постигне взаимното признаване на свидетелствата на капитаните на речни кораби за превоз на стоки и пътници по вътрешни водни пътища;като има предвид, че за целите на корабоплаването по някои вътрешни водни пътища трябва да бъдат задоволени допълнителни изисквания, свързани с познаване на местните условия,ПРИЕ НАСТОЯЩАТА ДИРЕКТИВА:Член 1За целите на настоящата директива националните свидетелства на капитаните на кораби, както са посочени в приложение 1, трябва да бъдат групирани по следния начин:Група А: | Свидетелства на капитаните за работа по море, както е посочено в приложение II, |Група Б: | Свидетелства на капитаните за работа по други водни пътища на Общността, с изключение на Рейн, Лек и Ваал. |Член 2При условията на разпоредбите на член 3, параграф 5 разрешителното на капитани за корабоплаване по река Рейн, издадено в съответствие с ревизираната Конвенция за корабоплаване по река Рейн е валидно за всички водни пътища на Общността.Член 31. Свидетелства на капитани, които са все още в сила и са включени в група А в приложение I, се признават от всички държави-членки за валидни за целите на корабоплаване по море, изброени в приложение II, все едно че те са издали посочените свидетелства.2. Държавите-членки взаимно признават свидетелствата на капитаните, които все още са в сила и са изброени в група Б на приложение I, за валидни за целите на корабоплаване по техните вътрешни водни пътища, освен за тези, за които се изисква разрешително за корабоплаване по река Рейн или са изброени в приложение II, все едно че те са издали съответните свидетелства.3. Признаването от държава-членка на свидетелство на капитан, изброено в група А или група Б на приложение I, може да подлежи на същите условия за минимална възраст като тези, определени от съответната държава-членка за издаване на свидетелство на капитан в същата група.4. Признаването от държава-членка на свидетелство за капитан може да бъде ограничено до тези категории кораби, за които това удостоверение е валидно в издалата го държава-членка.5. След консултации с Комисията и другите държави-членки, държава-членка може да изисква, за целите на корабоплаване по определени водни пътища, различни от морски пътища, посочени в приложение II, капитаните от други държави-членки да отговарят на допълнителни условия, свързани с познаване на местните условия, еднакви с тези, които се изискват от националните капитани на тази държава-членка.6. Настоящата директива не трябва да пречи на държава-членка да изисква допълнителни познания от капитаните на кораби, за превоз на опасни вещества на нейна територия.Държавите-членки трябва да признават свидетелството, издадено в съответствие с № 10170 на ADNR, за доказателство за тези познания.Член 4Ако е необходимо, Комисията предприема необходимите стъпки да приведе в съответствие списъка на свидетелствата по приложение I, съгласно процедурата, предвидена в член 7.Член 5Съветът взема решение с квалифицирано мнозинство до 31 декември 1994 г. за общи разпоредби за корабоплаване по вътрешни водни пътища за превоз на стоки и пътници въз основа на предложение на Комисията, което следва да се внесе не по-късно от 31 декември 1993 г.Член 6Държавите-членки приемат необходимите законови, подзаконови и административни разпоредби, за да се съобразят с настоящата директива не по-късно от 1 януари 1993 г. Те информират незабавно Комисията за това.Когато държавите-членки приемат тези мерки, те съдържат позоваване на настоящата директива или то се извършва при официалното им публикуване. Редът и условията на това позоваване се определят от държавите-членки.Член 71. За целите на член 4 Комисията се подпомага от комитет, включващ представителите на държавите-членки и председателстван от представител на Комисията.2. Представителят на Комисията представя на комитета проект за изменение на приложение I. Комитетът представя становището си по проекта в срока, определен от председателя в зависимост от спешността на въпроса. Становището трябва да се приеме с мнозинството, определено в член 148, параграф 2 на Договора в случаите, когато Съветът трябва да вземе решение по предложение на Комисията. Гласовете на представителите на държавите-членки в комитета се претеглят по начина, определен в този член. Председателят не гласува.Комисията приема изменението към приложение I, ако е в съответствие със становището на комитета.Ако предвиденото изменение не съответства на становището на комитета, или ако не е представено становище, Комисията внася незабавно в Съвета предложение за мерките, които следва да бъдат взети. Съветът взема решение с квалифицирано мнозинство.Ако, в срок от три месеца от датата на обръщане към Съвета, Съветът не се е произнесъл, предложеното изменение се приема от Комисията.Член 8Адресати на настоящата директива са държавите-членки.Съставено в Брюксел на 16 декември 1991 година.За СъветаПредседателH. Maij-weggen[1] ОВ С 120, 7.5.1988 г., стр. 7.[2] ОВ С 12, 16.1.1989 г., стр. 41.[3] ОВ С 318, 12.12.1988 г., стр. 18.--------------------------------------------------19911216ПРИЛОЖЕНИЕ IСПИСЪК НА НАЦИОНАЛНИТЕ СВИДЕТЕЛСТВА НА КАПИТАНИ ЗА ПРЕВОЗ НА СТОКИ И ПЪТНИЦИ ПО ВЪТРЕШНИ ВОДНИ ПЪТИЩА, ПОСОЧЕН В ЧЛЕН 1 НА ДИРЕКТИВАТАГРУПА А: | Свидетелства на капитани, валидни за морски пътища, изброени в приложение IIКралство Белгия"Brevet de conduite A (arrêté royal no… du…)"/"Vaarbrevet A (Koninklijk Besluit nr.… van…)".Федерална република Германия"Schifferpatent" с допълнителна валидност за "Seeschiffahrtsstrassen" (Binnenschifferpatentverordnung 7. 12. 1981).Френската републикаCertificat général de capacité de catégorie "A", който е с печат, удостоверяващ валидността на свидетелството за водни пътища от група А (навигационна зона 2 за целите на Директива 82/714/ЕИО) [1] (décret du 23 juillet 1991, Journal officiel du 28 juillet 1991)."Certificats spéciaux de capacité" с печат, който удостоверява валидността на свидетелството за водни пътища от група А (навигационна зона 2 за целите на Директива 82/714/ЕИО) (décret du 23 juillet 1991, Journal officiel du 28 juillet 1991).Кралство Нидерландия"Groot Vaarbewijs I" (Binnenschepenwet, Staatsblad 1981, nr. 678). |ГРУПА Б: | Свидетелства на капитани, които са валидни за други вътрешни водни пътища в Общността, с изключение на Рейн, Лек и Ваал.Кралство Белгия"Brevet de conduite B (arrêté royal n°… du…)"/"Vaarbrevet B (Koninklijk Besluit nr.… van…)".Федерална република Германия"Schifferpatent" (Binnenschifferpatentverordnung 7. 12. 1981).Френската републикаCertificat général de capacité de catégorie "A", който не носи печат, удостоверяващ валидността му по водните пътища от група А (навигационна зона 2 за целите на Директива 82/714/ЕИО) (décret du 23 juillet 1991, Journal officiel du 28 juillet 1991),"Certificats spéciaux de capacité", който не е с печат, удостоверяващ валидността му по водните пътища от група А (навигационна зона 2 за целите на Директива 82/714/ЕИО) (décret du 23 juillet 1991, Journal officiel du 28 juillet 1991).Кралство Нидерландия"Groot Vaarbewijs I" (Binnenschepenwet, Staatsblad 1981, nr. 678). |[1] ОВ L 301, 28.10.1982 г., стр. 1.--------------------------------------------------19911216ПРИЛОЖЕНИЕ IIСПИСЪК НА МОРСКИТЕ ВОДНИ ПЪТИЩА,ПОСОЧЕНИ В ЧЛЕН 2 НА ДИРЕКТИВАТАКралство БелгияMaritime Scheldt.Федерална република ГерманияЗона 1 и Зона 2 от приложение I към Директива 82/714/ЕИО.Кралство НидерландияDollard, Eems, Waddenzee, Ijsselmeer, Eastern and Western Scheldt.--------------------------------------------------